# Info om etisk ekskursjon

Siden studieåret 2014/15 har studenter på RLE2 deltatt på «etisk ekskursjon» i samarbeid med Livsglede for eldre og/eller Kirkens Bymisjon. Sammen med andre erfaringer knyttet til opplæringen i RLE2 samt forberedelse og ledelse av en filosofisk samtale der erfaringene gjort under etisk ekskursjon dannet utgangspunktet for samtalen/grunnlag for spørsmål tematisert i samtalen, fikk studentene attest på at de hadde

«tilegnet seg realkompetanse med relevans for valgfaget «Innsats for andre»».

Se læreplan for faget Innsats for andre her: <http://www.udir.no/kl06/IFA1-01/> .

En tilsvarende attest kan dere også få dersom dere

* Gjennomfører opplæring i en organisasjon der dere siden gjennomfører
* Minst 3 økter (for eksempel 3 vakter a 3 timer i Vår frue kirke som kirkevert: hva som skal ligge i 3 økter, er avhengig av organisasjonen) med frivillig arbeid for organisasjonen
* Og sørger for å få dokumentasjon fra organisasjonen på opplæring/kursdeltagelse og (minst) 3 økter med innsats
* Samt at dere leder en filosofisk samtale der dere benytter erfaringer fra arbeidet i organisasjonen som utgangspunkt, og
* At dere deltar i filosofiske samtaler ledet av medstudenter

De filosofiske samtalene (jf for eksempel Fastvold 2009, Hansen Helskog 2006, Børresen og Malmhester 2003) skal forholde seg til sjangeren filosofisk samtale, ved bl.a. å omfatte

* Oppvarming
* Samtale med tenke/skrivepauser
* Metasamtale

Særlig aktuelle mål fra Nasjonale retningslinjer for grunnskolelærerutdanningen 5. – 10. trinn

* «Studenten (…) har kunnskap om religiøse, humanistiske og naturalistiske verdiperspektiv i møte med aktuelle utfordringar som spørsmål om liv og død, kjønn og likestilling, seksualitet, økonomi, miljø og ressursbruk, rusmiddel og rusmisbruk»
* «Studenten kan bruke eit breitt utval av varierte arbeidsmåtar med vekt på utforskande samtalar»

Andre relevante erfaringer som vil nevnes i en attest er arbeidet med å planlegge, gjennomføre og vurdere undervisning for elever utenfor skolens område, som arbeidet med ekskursjonen med elever ga.

Vi foreslår følgende organisasjoner som mål for deres etiske ekskursjon, men dersom dere har andre forslag, kan dere ta kontakt med Camilla så vurderer vi det:

Livsglede for eldre: <http://www.livsgledeforeldre.no/trondheim.html>

Kirkens bymisjon: <http://www.bymisjon.no/Byer/Trondheim/>